钦定古今图书集成/理学汇编/学行典/第180卷 > 丁兰
## 钦定古今图书集成/理学汇编/学行典/第180卷 > 丁兰

按孙盛《逸人传》：“丁兰者，河内人也。少丧考妣，不及供
养，乃刻木为人，髣髴亲形，事之若生，朝夕定省。后邻人张叔妻从兰妻借物看，兰妻跪投木人，木人不悦，
不以借之。叔醉酣来骂，木人，以杖敲其头，兰还见木
人，色不怿，问其妻，具以告之，即奋剑杀张叔。吏捕兰，
辞木人去。木人见兰，为之垂泪。郡县嘉其至孝，通于
神明”，图其形像于《云台》也。